[{"text_idx": "#000001", "text": "Veidi tagurpidise la\u0308henemisena alustan sellest kuhu energia kulub. Siin tuleb korralikult la\u0308bi mo\u0303elda, mis tarbijad on, kui palju nad voolu vo\u0303tavad ja kui tihti nad seda teevad."}, {"text_idx": "#000002", "text": "Na\u0308iteks: Mina tahan kasutada valgustust, arvutit ja ko\u0303lareid. LED valgusti vo\u0303tab 20W energiat 8h pa\u0308evas, arvuti kasutab 30W energiat 16h pa\u0308evas ja ko\u0303larid 2W 16h pa\u0308evas. Kokku teeb see maksimaalselt 52W energiatarbimist korraga ja 160 Wh + 480 Wh + 32 Wh = 672 Wh elektrienergiat o\u0308o\u0308pa\u0308evas."}, {"text_idx": "#000003", "text": "Peale vo\u0303imsuste on tegelikult ka va\u0308ga ta\u0308htis, mis kujul energiat kasutatakse. Vo\u0303imalikud on kolm suunda: otse akude 12V, 220V inverterist(akupinge -> 230 V vahelduvvooluks) vo\u0303i vo\u0303rguga seotud inverter. Va\u0308iksed su\u0308steemid (va\u0308likaamerad, paadid, autod) kasutavad 12V vo\u0303imalust. Va\u0308iksemates kodusu\u0308steemides vo\u0303ib mo\u0303istlik olla ka lihtsalt inverteri kasutamine. Suursu\u0308steemide puhul on mo\u0303istlik juba vo\u0303rguinverter ja energiafirmaga lepingu tegemine, mis on Eestis teatud energiamonopolide survel suhteliselt tu\u0308u\u0308tu protsess. Lisaks peab kasutama lubatud nimekirjas olevat vo\u0303rguinverterit. Vo\u0303rguinverterite kasutamine on kasulik, sest sellisel juhul ei ole vaja u\u0308le ja\u0308a\u0308vat energiat koha peal salvestada."}, {"text_idx": "#000004", "text": "Na\u0308iteks: Minu va\u0308ikene kodusu\u0308steem tarbib korraga maksimaalselt 52W energiat. Kuna ko\u0303ik tarbijad to\u0308o\u0308tavad ka 12V sisendiga ei ole minu su\u0308steemi u\u0308ldse inverterit vaja. Kui ma kindlasti tahan 220V kasutada siis hinna poolest on nii hiinast pa\u0308rit 100W (10\u20ac) kui ka 300W (15\u20ac) inverterid suhteliselt tasuta vo\u0303rreldes kogu u\u0308leja\u0308a\u0308nud su\u0308steemiga, niiet valin 300W inverteri."}, {"text_idx": "#000005", "text": "Kui tegemist ei ole vo\u0303rguga seotud su\u0308steemiga, vo\u0303i on soovi tagada tagavara energiallikat, siis on vaja elektrienergiat salvestada. Akude mahutavust arvutades peab mo\u0303tlema kui kaua sa soovid, et su\u0308steem ilma energiaallikata edasi to\u0308o\u0308taks. Na\u0308iteks Eesti tingimustes vo\u0303ib juhtuda, et na\u0308dal aega ei paista pa\u0308ike vo\u0303i paar pa\u0308eva on tuulevaikne."}, {"text_idx": "#000006", "text": "Idee: Lisaks ko\u0303igele muule tahan ju ka teed teha. Veekeedukannu vo\u0303imsus on 2kW, teevesi keeb 3 minutit. U\u0308ks tassita\u0308is teed vo\u0303tab siis voolu 100Wh. See 100Wh on 10% u\u0308he aku mahutavusest."}, {"text_idx": "#000008", "text": "Na\u0308iteks: Minu su\u0308steem tarbib 672 Wh energiat o\u0308o\u0308pa\u0308evas, ma tahan, et su\u0308steem peaks ilma energiata vastu kaks o\u0308o\u0308pa\u0308eva. Arvestades, et u\u0308le 50% laadida ei tasu on mul vaja 2,7 kWh salvestada. Ehk siis su\u0308steem peaks sisaldama umbes kolme suurt akut. Kasutades esimesi netist leitud akusid la\u0308hevad need ko\u0303ik maksma 350\u20ac ringis."}, {"text_idx": "#000009", "text": "Akude su\u0308steemile mo\u0303eldes peab mo\u0303tlema ka mitme voldi su\u0308steemi teha. Va\u0308iksemad su\u0308steemid on 12V, mis on va\u0308ga mugav sest 12V seadmeid on palju. Vo\u0303rguga seotud vo\u0303i lihtsalt suuremad su\u0308steemid kasutavad ka suuremat toitepinget, na\u0308iteks 24V, 36V vo\u0303i 48V. Vastavalt sellele kui palju vo\u0303imsust vaja on. Ko\u0303ige lihtsam on keskmise ja suurema suurusega su\u0308steemide to\u0308o\u0308pinge valida soovitud vo\u0303imsusega inverteri to\u0308o\u0308pinge ja\u0308rgi."}, {"text_idx": "#000011", "text": "Na\u0308ide: Minu su\u0308steem tarbib o\u0308o\u0308pa\u0308evas 672 Wh energiat, selleks et sellist su\u0308steemi u\u0308leval pidada on mul vaja umbes 300W jagu pa\u0308ikesepaneele ja tuulegeneraatoreid. Kuna lambi valgel arvuti taga tahaks rohkem istuda talvel, kui pa\u0308ike ei paista, peaks investeerima rohkem tuulegeneraatoritesse."}, {"text_idx": "#000015", "text": "Kui veidi rohkem pealehakkamist on siis vo\u0303ib tuulegeneraatori ka ise teha. Selle kohta on hunnik ingliskeelseid o\u0303petusi ja hinna ja kvaliteedi koha pealt tuleb kindlasti palju parem kui poeasjad. Samas oma aega la\u0308heb hunnik. Ko\u0303ige levinumad disainid kasutavad auto piduriketast ja ko\u0303vakettamagneteid generaatori tegemiseks ning plasttoru ribasid labade jaoks."}, {"text_idx": "#000017", "text": "Lo\u0303puks sai koolis kiire aeg la\u0308bi. Suutsin oma labori toiteplokile ekraani ja vajalikud protsessorid a\u0308ra kinnitada. Ekraaniks kasutasin kahte 7 segmendilist LED ekraani, mida juhin la\u0308bi 7447 loogikakivide Atmega88ga. Ekraanile saab kuvada aku, pa\u0308iksepaneeli ja va\u0308ljundpinget ning va\u0308ljundi ja pa\u0308iksepaneeli voolutugevust."}, {"text_idx": "#000018", "text": "Vahepeal olen ka avastasnud, et mu seni kasutatud autoaku on praeguseks kogu oma mahtuvusest vabanenud. Praegu on mahtuvust umbes 0.02Ah jagu ja\u0308rel. Po\u0303hjuseks on ilmselt liiga ko\u0303rge pingega laadimine, kuna mul polnud seni mitte mingit laadimisregulaatorit. Selle probleemi lahenduseks olen ka juba plaaninud paar laadimisregulaatorit, aega neid valmis ehitada pole veel jo\u0303udnud. Idee on selline et seni kuni aku pinge on va\u0308iksem kui 14.5V on pa\u0308iksepaneel ja aku u\u0308henduses, kui pinge selleni jo\u0303uab u\u0308hendatakse paneel relleega lahti. Ilusam ja odavam oleks ku\u0308ll kasutada MOSFETi, aga mul vedeleb karbis hunnik va\u0308ikesi relleesid ja ma mo\u0303tlesin neid siis a\u0308ra kasutada."}, {"text_idx": "#000019", "text": "Eelmise aku ha\u0308vimise to\u0303ttu hankisin ka uue aku. Proovimise mo\u0303ttes sebisin endale UPSi aku. Tegemist on siis 12V 4Ah pliiakuga. Koos akuga sain ka 300W UPSi, mida on tulevikus plaanis inverterina kasutama hakata. Kahjuks praegusel talvisel ajal annab pa\u0308iksepaneel voolu milliamprites, mis muudab kasutuks ka inverteri olemas olu."}, {"text_idx": "#000021", "text": "Kuna mu 30W pa\u0308ikesepaneel on ilmselgelt liiga no\u0303rk, et midagigi a\u0308ra toita siis hakkasin otsima alternatiivseid energiaallikaid. Pa\u0308ikesepaneelide kohta ma juba tean, kust saab ja kui palju maksavad jne, selleks, et midagi uut teada saada pean ja\u0308llegi raha raiskama. Niisiis hakkasin tuulegeneraatorite kohta uurima."}, {"text_idx": "#000023", "text": "Suvalisele mikromootorile tiivik otsa panna on mo\u0303ttetu. Olen proovinud akudrelliga keerutada ja saanud va\u0308ljundpingeks kuni 1V. Ehk siis liiga va\u0308he, et u\u0308ldse midagi teha. Teine idee oli kasutada auto generaatorit. Neid peaks vabalt saada olema ja need on mo\u0303eldud akude laadimiseks. Veidi uurimist ja ma avastasin, et genekat peab liiga kiiresti ringi ajama, et see kasulik oleks. Terve nett oli hoopis ta\u0308is o\u0303petusi kuidas auto piduritrummlist ise generaatorit ehitada. Stiilis: keri traadipoolid ja liimi magnetid."}, {"text_idx": "#000025", "text": "Kolmandaks probleemiks on pinge reguleerimine \u2013 generaatorid annavad erinevatel kiirustel va\u0308lja va\u0308ga erinevaid pingeid, aga mul on vaja u\u0308htlast va\u0308ljundpinget. Selle vastu otsisin mingeid linke ja skeeme, paistab, et va\u0308ga vo\u0303imatu polegi."}]